A nagy háború előtt

A Fallout Univerzum középpontja az Amerikai Egyesült Államok melynek gazdasága egyike, mely a 21-ik századi energiaválságot túlélte. Ez az Amerika lett a Nagy Háború egyik fontos résztvevője is.

De ne menjünk ennyire előre. A Nagy háború előtti időszakban a Föld lakossága kezdte felélni az erőforrásokat a természet adta kincsek mohó kitermelésével és felhasználásával. Sok helyen pattanásig feszültek a dolgok és katonai mozgósítások, bevetések, polgárháborúk folytak.

## A nagy háborúig tartó út

### Idővonal 2066-ig

* 2052-ben kitört a Nyersanyagháború (ami 2077-ben a Nagy Háborúvá eszkalálódott). Még ebben az évben az Egyesült Nemzetek Szövetsége (ENSZ) feloszlott. Az Európai Unió és a közel-keleti államok az utolsó olajtartalékokért állnak neki egy véres háborúnak.
* 2053-ban Amerika területén egy veszélyes vírus szedi áldozatait, emiatt a határok lezárásra kerülnek. Ebben az évben kezdődik a Menedékház projekt (Project Safehouse) melynek célja a lakosság atomcsapás, vagy járványoktól való megóvása óvóhelyek építésével. Ennek a projektnek a támogatása borzasztó sok pénzt vitt el a nagyon magas infláció miatt.
* 2060-ban véget ér az Európai Unió és a Közel-Kelet közötti háború, ugyanis elfogynak az olajtartalékok. A háború vége az Unió felbomlását is eredményezi, olyan országokra melyek egymással kezdenek el versengeni az utolsó energiaforrások megszerzése érdekében.
* 2066-ban Kína (mely időközben nagyhatalommá válik és komoly pénzt öl bele a katonaság fejlesztésébe, mindezt nem ok nélkül téve) megtámadja Alaszkát, mely a világon az utolsó ország olajtartalékokkal. Amerika itt lépett be Alaszka területén háborúba Kínával (Shino-Amerikai háború), ami tíz évig tartott.

### A Sino-Amerikai háború

#### Sino-Amerikai háború ütközetei

* Harc Anchorage-ért (Batle of Anchorage), kínai invázió Alaszka területén
* Niagara szabotázs (Niagara Sabotage)
* Yangtze kampány (Yangtze Campaign), amerikai invázió kínai területek ellen (Nanjing és Shanghai)
* Gobi kampány (Gobi Campaign), amerikai invázió kínai területek ellen

#### Sino-Amerikai háború idővonala

* 2066 tavasz, a globális olajforrások csökkenésével és a kínai fosszilis üzemanyag-függőséggel, amely energiaválságot okozott, Kína egyre agresszívebbé vált az Egyesült Államokkal folytatott kereskedelmi tárgyalásai során. Azzal, hogy az Egyesült Államok nem hajlandó exportálni Kínába olajat, a kínai-amerikai kapcsolatok elmérgesültek.
* 2066 tél, Kína behatol Alaszkába, jelezve a kínai-amerikai háború kezdetét. Az Anchorage frontvonal (Archonage Front Line) az Anchorage kampány során a fő harci front lesz.
* 2066, az Amerikai USS Ebon Atoll hadihajót az USS Interfence tengeralattjáró kínai hadihajónak nézi és elsüllyeszti Alaszka közelében.
* 2067, az első T-45d erőpáncél (power armor) megérkezett Alaszkára.
* 2073, Kína agresszíven növeli a biológiai fegyverek használatát, ami miatt az Egyesült Államok létrehozta a Pan-Immunity Virion projektet (későbbi nevén Kényszerített Evolúciós Vírus – Forced Evolutionary Virus (FEV / F.E.V))
* 2074, az Egyesült Államok erőpáncél egységeket, gyalogságot és gépesített hadosztályokat helyez el a kínai területeken és a további szövetséges országokban, de a szárazföldön elakadt, ami további erőfeszítéseket okoz az amerikai forrásokban.
* 2076 június, az új és továbbfejlesztett T-51b erőpáncéllal felszerelt egységek megérkeznek, és kegyetlen pusztításba kezdenek Kína területén. A kínai erőforrásai vészesen apadnak. Még ebben az évben Kanada Amerika részévé annektálódott.
* 2077. január 10, Alaszka felszabadul és visszakerül az Egyesült Államokhoz.
* 2077. október 23, elkezdődik a nagy háború (Great War), egy masszív nukleáris csapás a nukleáris nagyhatalmak között. Bár csak két órát tart, de több energiát bocsát ki, mint a világtörténelem összes háborúja. Kína és az Egyesült Államok is súlyosan megsemmisült és odavész minden.

### Háború előtti országok

A háború előtti országok listája – amiről biztosan tudjuk, hogy léteztek:

* *Ausztria*
* *Bahama*
* *Belgium*
* *Kanada*
* *Kína*
* *Kongói Demokratikus Köztársaság*
* *Dánia*
* *Egyesült Királyság*
* *Egyiptom*
* *Finnország*
* *Fülöp-szigetek*
* *Németország*
* *India*
* *Írország*
* *Izrael*
* *Japán*
* *Lengyelország*
* *Mexikó*
* *Mongólia*
* *Norvégia*
* *Olaszország*
* *Románia*
* *Szaud-Arábiai Királyság*
* *Szovjetunió*
* *Spanyolország*
* *Svédország*
* *Svájc*
* *Tajvan*
* *Törökország*
* *Venezuela*
* *Zöld-foki Köztársaság*

### Nemzetközi szervezetek

* *Európai Nemzetközösség*
* *Egyesült Nemzetek*
* *NATO*

## Ipar

Azok a cégek, akik áruval és szolgáltatásokkal látták el a társadalmat, a bombák hullásával köddé váltak. A háború előtti ipar maradványai fontos tényezővé válnak ebben az új világban, jelentős hatást gyakorolnak a túlélők körében.

Cégek listája

## A jövő alapjai, az Enklávé

Az Enklávé (Enclave) egy olyan szervezet, ami ebben a feszült, nyersanyagra éhes, háborús időszakban meglátta a félelmetes végkimenetet az emberiség számláján. Tagjai az amerikai kormány és a hadsereg különböző részéből formálódtak össze és mind látták, hogy egy nukleáris csapás esetén a világ saját magát fogja elpusztítani.

Úgy vélték, hogy ha fontos emberek túlélik az atomcsapást, akkor a háború végén gyorsan újra tudják rendezni a soraikat és végképp le tudnak számolni a kommunizmussal, az országot pedig újjá tudják építeni akár a semmiből is.

2073-ban a harc a nyersanyagokért elérte tetőfokát és Amerika a fellelhető utolsó nyersanyagmező megszerzéséért kelt versenybe Kínával. Az akkortájt vezető olajkitermelő cég, a Poseidon Oil (mely az utolsó olajtartalékokkal rendelkező multi cég) lett megbízva a Csendes-óceánon, 175 mérföldre Kaliforniától lévő olaj kitermelés lebonyolítására, így épült oda a később híressé vált Poseidon fúrótorony (Poseidon Oil Rig) mely fontos szerepet fog játszani a háború utáni Enklávé életében. 2073 januárban Kínát kijátszva sikerült a fúrótornyot ezen a helyen felépíteni és üzembe helyezni.

2077 elején Amerika már megérezte a nukleáris bombák szelét és az Egyesült Államok elnöke, több vezető politikussal, fontosabb tisztségekben levő egyéb emberekkel együtt visszavonultak titkos, sokszorosan megerősített területekre a tervek szerint próbálták tartani a kapcsolatot a Poseidon fúrótoronnyal, ami a bombák hullása után ellehetetlenedett. A 2077-es nagy háború után a fő csapásirány nem változott Amerika szemében, folytatni a háború Kína ellen, megvédeni az Amerikai Egyesült Államokat és eltörölni a Kommunizmust a föld színéről.

Az atombombák hullásával az Enklávé fontosabb embereit a Poseidon fúrótoronyra evakuálták, mely igazából külsőre töltötte be a fúrótorony szerepet, belülről egy elég jól kidolgozott és felszerelt katonai bázisként üzemelt, és amely az Enklávé irányító bázisaként üzemelt a nagy háború után.